Wolhaarrenoster - Wikipedia
Tydperk: Laat Pleistoseen 3.6–0.01 m. jaar gelede
’n Voorstelling van die wolhaarrenoster deur Charles R. Knight.
Spesie: †C. antiquitatis
Die wolhaarrenoster (Coelodonta antiquitatis) is ’n uitgestorwe renoster wat in die Pleistoseen algemeen in Europa en Noord-Asië voorgekom en die laaste glasiale tyd oorleef het.
’n Chauvet-grottekening van die wolhaarrenoster.
Die skelet van die wolhaarrenoster.
As die laaste lid van die Pleistoseense renoster was die wolhaarrenoster goed aangepas by die omgewing. Sy stewige ledemate en dik wolpels was ideaal vir die ysvormende steppe-toendra-omgewing van dié tyd. DNS-studies wys sy naaste lewende verwant is die Sumatraanse renoster.
Die uitwendige voorkoms van die wolhaarrenoster is bekend uit gemummifiseerde individue uit Siberië sowel as grottekeninge. ’n Volwasse dier was sowat 3 tot 3,8 meter lank en het sowat 1 800 tot 2 700 kg geweeg. Dit was tot 2 meter hoog, min of meer so hoog soos die hedendaagse witrenoster. Die voorste horing was sowat 61 cm lank, met ’n korter een tussen die oë. Dit het ’n dik en lang pels gehad asook klein ore, kort en dik bene en ’n bonkige lyf.
Die vorm van die dier was net uit prehistoriese grottekeninge bekend totdat ’n ten volle bewaarde voorbeeld in Pole ontdek is. Dié volwasse wyfie is nou in die Poolse Natuurhistoriese Museum in Krakau te sien. Verskeie bevrore fossiele is ook in Siberië ontdek – die laaste een in 2007.
↑ 1,0 1,1 1,2 "Extinct Woolly Rhino". International Rhino Foundation. Besoek op 2015-02-07.
↑ Orlando, L.; Leonard, J.A.; Thenot, A.L.; Laudet, V.; Guerin, C.; Hänni, C. (2003). "Ancient DNA analysis reveals woolly rhino evolutionary relationships". Molecular Phylogenetics and Evolution 28 (3): 485–499. doi:10.1016/S1055-7903(03)00023-X. PMID 12927133
↑ "Frozen Fauna of the Mammoth Steppe".
↑ Krause, Hans (2011). "HKHPE 07 02". hanskrause.de. Besoek op July 12, 2012.
↑ Haines, Tim (2005). “Coelodonta”, The complete guide to prehistoric life, Eerste, Buffalo, N.Y.: Firefly Books. p. 203. ISBN 978-1-55407-181-4. Besoek op 17 Oktober 2011.
↑ Fortelius, Mikael (1983). "The morphology and paleobiological significance of the horns ofCoelodonta antiquitatis(Mammalia: Rhinocerotidae)". Journal of Vertebrate Paleontology 3 (2): 125–135. doi:10.1080/02724634.1983.10011964. ISSN 0272-4634
↑ Boeskorov, G. G. (2012). "Some specific morphological and ecological features of the fossil woolly rhinoceros (Coelodonta antiquitatis Blumenbach 1799)". Biology Bulletin 39 (8): 692–707. doi:10.1134/S106235901208002X
Parker, Steve. Dinosaurus: The Complete Guide to Dinosaurs. Firefly Books Inc, 2003. Bl. 422.
Foto's van die wolhaarrenoster wat in Pole ontdek is
Fossiel van ’n skedel uit België
Fossiel van ’n skedel uit Duitsland
Wikimedia Commons het meer media in die kategorie Wolhaarrenoster.
Wikispecies het meer inligting verwant aan: Wolhaarrenoster
Ontsluit van "https://af.wikipedia.org/w/index.php?title=Wolhaarrenoster&oldid=1811756"
Die bladsy is laas op 11 September 2018 om 01:43 bygewerk.